Οι **Gadjo Dilo** είναι ελληνικό μουσικό συγκρότημα που παίζει gypsy τζαζ-gypsy σουίνγκ.

Ιστορία
-------

Το συγκρότημα δημιουργήθηκε το 2009 από τους μουσικούς Κώστα Μητρόπουλο και Σωτήρη Πομόνη στις κιθάρες και Νίκο Βλάχο στο κοντραμπάσο και ξεκίνησαν τις ζωντανές εμφανίσεις σαν τζαζ τρίο. Πέντε μήνες αργότερα προστέθηκε στο σχήμα ο βιολιστής Σέργιος Χρυσοβιτσάνος και τον Ιανουάριο του 2012 ο ακορντεονίστας Γιώργος Τσιατσούλης και -μετά από οντισιόν- η τραγουδίστρια Ηλιάνα Τσαπατσάρη. Την άνοιξη του 2016, μετά από αποχώρηση του Νίκου Βλάχου, προστέθηκε στο σχήμα ο κοντραμπασίστας Γιώργος Ρούλος.

Η ονομασία του συγκροτήματος είναι επηρεασμένη από την ομώνυμη κινηματογραφική ταινία του 1997 και σημαίνει «*ο τρελός μπαλαμός*».

Στην αρχή το συγκρότημα έπαιζε διασκευές ορχηστρικών κομματιών του δεξιοτέχνη κιθαρίστα Τζάνγκο Ράινχαρντ καθώς και άλλων συνθετών της swing μουσικής από τις δεκαετίες του ’30 και του ’40. Αργότερα, μέσα από πειραματισμούς, οδηγήθηκε «*στην διαπίστωση της ομοιότητας της αισθητικής αλλά και της θεματολογίας του παλιού ελληνικού τραγουδιού με τα τραγούδια και τους ρυθμούς του swing και της gypsy jazz. Αυτή η διαπίστωση ήταν και η αφορμή για την απόπειρα, ή καλύτερα τις απόπειρες, πειραματισμού παντρέματος των δύο αυτών στιλ μουσικής.*»

Στη δισκογραφία τους και στις ζωντανές εμφανίσεις σε μουσικές σκηνές αλλά και φεστιβάλ στην Ελλάδα και στο Έχουν εντάξει στη δισκογραφία τους τη διασκευή πολλών ρεμπέτικων, λαϊκών και ελαφρολαϊκών τραγουδιών, όπως του Τσιτσάνη, του Χιώτη κ.ά.

Τον Αύγουστο του 2013 συμμετείχαν στα βαλκανικά φεστιβάλ τζαζ μουσικής Bansko International Jazz Festival της Βουλγαρίας και Nisville International Jazz Festival της Σερβίας. Στις 7 Αυγούστου του ίδιου έτους κυκλοφόρησαν το άλμπουμ *Manouche De Grec, vol. I*.

Τον Ιούλιο του 2015 συμμετείχαν στο Sommerfestival der Kulturen (Θερινό Φεστιβάλ Πολιτισμών) καθώς και στο Radeberger Open Air '15, και τα δύο τη Γερμανία.

To 2015 η διασκευή του τραγουδιού «*Σα μαγεμένο το μυαλό μου*» συμπεριλήφθηκε στο soundtrack της ταινίας του Χριστόφορου Παπακαλιάτη *Ένας άλλος κόσμος* και πλάνα από την ταινία χρησιμοποιήθηκαν στο μουσικό βίντεο του τραγουδιού του συγκροτήματος.

Στις 31 Οκτωβρίου του 2016 κυκλοφόρησε το άλμπουμ τους *Manouche De Grec, vol. II*.

Δισκογραφία
-----------

* *Manouche De Grec, vol. I* (2013)
* *Manouche De Grec, vol. II* (2016)

Μέλη
----

1. Κώστας Μητρόπουλος (κιθάρα)
2. Σωτήρης Πομόνης (κιθάρα)
3. Γιώργος Ρούλος (κοντραμπάσο)
4. Σέργιος Χρυσοβιτσάνος (βιολί)
5. Γιώργος Τσιατσούλης (Ακορντεόν)
6. Ηλιάνα Τσαπατσάρη (τραγούδι)

Παραπομπές
----------

1. 1 2 3 4 5  Γιώργος, Σκίντσας (12 Νοεμβρίου 2013). «Gadjo Dilo: Οταν η gypsy jazz συναντά το ρεμπέτικο». *Ειδήσεις - νέα - Το Βήμα Online*. Ανακτήθηκε στις 4 Νοεμβρίου 2019.
2. 1 2 3  «Gadjo Dilo - Πληροφορίες | Facebook». *www.facebook.com*. Ανακτήθηκε στις 28 Ιανουαρίου 2017.
3. ↑   *Gadjo dilo*, ανακτήθηκε στις 2019-11-04
4. ↑  Οικονόμου, Ηρακλής (27/5/2015). «Gadjo Dilo: "Το swing δεν ήταν κι ούτε είναι μόνο ανέμελο"». *Το Περιοδικό*.. Ανακτήθηκε στις 28/1/2017.
5. ↑  «Jazz Festival 2013, 8th August to 13th August | Bansko Blog». *banskoblog.com*. Ανακτήθηκε στις 29 Ιανουαρίου 2017.
6. ↑  «GADJO DILO «  In-Art». *www.in-art.gr* (στα Αγγλικά). Ανακτήθηκε στις 29 Ιανουαρίου 2017. [*νεκρός σύνδεσμος*]
7. ↑  «Radeberger Open Air '15 - Griechische Nacht mit Gadjo Dilo , Mittwoch, 15.07.2015 Residenz, Brunnenhof - München Ticket». *www.muenchenticket.de* (στα Γερμανικά). Αρχειοθετήθηκε από το πρωτότυπο στις 25 Σεπτεμβρίου 2015. Ανακτήθηκε στις 29 Ιανουαρίου 2017.
8. ↑  Παπακαλιάτης, Χριστόφορος (2017-01-13), *Ένας άλλος κόσμος*, ανακτήθηκε στις 2017-01-28
9. ↑  «Gadjo Dilo: Ένα από τα πιο αγαπημένα swing και jazz μουσικά συγκροτήματα μιλά στο WomanToc». *Woman TOC*. 2 Φεβρουαρίου 2016. Ανακτήθηκε στις 4 Νοεμβρίου 2019.
10. ↑  «Gadjo Dilo - Manouche De Grec Vol. II». *Discogs* (στα Αγγλικά). Ανακτήθηκε στις 4 Νοεμβρίου 2019.

Εξωτερικοί σύνδεσμοι
--------------------

* Gadjo Dilo στο Facebook